Diari Oficial de la Generalitat Valenciana


Sumari del DOGV 5776, del 03-06-2008 (2008/6843)

RESOLUCIÓ de 26 de maig de 2008, de la Secretaria Autonòmica d'Educació, de la Conselleria d'Educació, per la qual es concedixen ajudes per a finançar activitats de formació de pares i mares d'alumnes, realitzades per les confederacions i federacions d'associacions de pares i mares d'alumnes de la Comunitat Valenciana, convocades per l'Orde de 2 d'abril de 2008 (DOCV núm. 5.752 de 29 d'abril de 2008).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5776

Data del DOGV
:   03-06-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/6843


Data del document
:   26-05-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * associació
    * ajuda pública
    * alumnat
    * parentiu
    * alumne
    * suport econòmic

RESOLUCIÓ de 26 de maig de 2008, de la Secretaria Autonòmica d'Educació, de la Conselleria d'Educació, per la qual es concedixen ajudes per a finançar activitats de formació de pares i mares d'alumnes, realitzades per les confederacions i federacions d'associacions de pares i mares d'alumnes de la Comunitat Valenciana, convocades per l'Orde de 2 d'abril de 2008 (DOCV núm. 5.752 de 29 d'abril de 2008). [2008/6843]  
Per Orde de 2 d'abril de 2008 de la conselleria d'Educació es convocaren ajudes per a finançar les activitats de formació de pares i mares d'alumnes realitzades per les confederacions i federacions d'associacions de pares i mares d'alumnes de la Comunitat Valenciana, i l'orde establix els criteris i bases per a la concessió.  
L'import global màxim de les ajudes i la seua posterior distribució es plasmava en el punt segon de la part dispositiva, apartats a) i b). Els criteris previstos en l'orde són el programa d'activitats que faciliten la formació de pares i mares d'alumnes i l'assessorament a les associacions de pares i mares d'alumnes; la continuïtat de la programació de les activitats formatives al llarg de tot l'any i la major representativitat de les confederacions i federacions per raó del nombre de federacions o associacions de pares i mares d'alumnes que les integren, segons les dades del cens de confederacions, federacions i associacions de mares i pares d'alumnes de centres docents no universitaris de la Comunitat Valenciana, que regula l'Orde de 4 de novembre de 1996, de la conselleria de Cultura, Educació i Ciència, i amb subjecció als principis de publicitat, concurrència i objectivitat, d'acord amb el que establix el Decret 126/1986, de 20 d'octubre (DOGV de 14 de novembre).  
Conforme al que disposa la base sexta de l'annex I de la referida orde, la concessió o denegació de les ajudes es realitzarà per resolució de la Secretaria Autonòmica d'Educació, prèvia proposta de la Comissió Avaluadora.  
La comissió avaluadora va elevar proposta de resolució, a fi que es dictara per l'òrgan competent la resolució corresponent.  
Vista la proposta formulada per la comissió avaluadora constituïda el dia 26 de maig de 2008, de conformitat amb el que preveu la base sexta, i en exercici de les facultats delegades pel conseller de Cultura, Educació i Esport en la disposició final primera de l'Orde de 2 d'abril de 2008, resolc:  
Primer  
Estimar les sol·licituds presentades per les entitats que figuren en l'annex I i atorgar-los una ajuda de la quantia que s'hi especifica.  
Segon  
Desestimar la sol·licitud de l'entitat que figura en l'annex II, per la causa indicada en el codi assignat respectivament.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució que posa fi a la via administrativa podrà interposar potestativament recurs de reposició o plantejar directament recurs contenciós administratiu, en els terminis i òrgans que s'indiquen a continuació:  
a) El recurs de reposició ha d'interposar-se davant la conselleria d'Educació en el termini d'un mes des de l'endemà de la publicació en el Diari Oficial de la Comunitat Valenciana.  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana en el termini de dos mesos des de l'endemà de la publicació en el Diari Oficial de la Comunitat Valenciana.  
València, 26 de maig de 2008.- La secretària autonòmica d'Educació: Concepció Gómez Ocaña.  
ANNEX I / ANEXO I  
Sol·licituds estimades / Solicitudes estimadas  
Nom de l'entitat / Nombre de la entidad Quantia / Cuantía  
CONFEDERACIÓ D'AMPAs «Gonzalo Anaya» 267.022,10 euros  
COVAPA 201.282,81 euros  
CONCAPA-CV 159.100,09 euros  
FAPA ALACANT «Gabriel Miró» 58.374,56 euros  
FAPA CASTELLÓ «Penyagolosa» 34.036,57 euros  
FAPA VALÈNCIA 67.486,32 euros  
FEDERACIÓN PROV. AMPA «Escuela y Familia» 15.453,38 euros  
FCAPA CASTELLÓ 10.897,51 euros  
FCAPA VALÈNCIA 22.886,66 euros  
ANNEX II / ANEXO II  
Sol·licituds desestimades / Solicitudes desestimadas  
Nom de l'entitat / Nombre de la entidad Causes / Causas  
FAPA «Enric Valor» d'Elx 1  
Causes/ Causas  
1 Per no reunir el requisit a què es referix l'apartat d) de la base segona de l'Orde de 2 d'abril de 2008   
 (DOCV núm. 5.752 de 29/04/2008).  
 Por no reunir el requisito a que se refiere el apartado d) de la base segunda de la Orden de 2 de abril de 2008   
 (DOCV núm. 5.752 de 29/04/2008).